Mit job er IKKE at dømme dig, skælde dig ud eller fortælle dig, hvordan du skal leve dit liv.
Hvis du er bekymret for, at jeg tænker dårligt om dig, vil det være godt, hvis du kan sætte ord på det. Så kan vi sammen undersøge, hvad det er, der sker.
At være bekymret for om man kan leve op til terapeutens forventninger er helt normalt. Og heldigvis også en misforståelse af, hvad terapi er :)
Jeg har nemlig ingen forventninger til, hvordan du skal leve dit liv. Det er dit liv og mit job er at hjælpe dig med at leve det i overensstemmelse med det, der passer til dig.